Les persones titulars de l'explotació que sol·liciten algun dels ajuts associats al CGE assumeixen els compromisos corresponents a cada ajut, pels quals l'administració li concedirà una contraprestació.
Les línies d'ajuts associades en aquesta convocatòria 2020 són les següents:
Descripció de la situació de l'explotació agrària en el mateix moment de la sol·licitud d'ajuts CGE quan es tracta d'una explotació agrària existent, i quan es tracta de les propostes d'instal·lació de persones joves, és la situació prevista en el moment d'execució final del pla d'empresa (futur fins a 2 anys després de la data d'establiment efectiu).
Inclou les dades relacionades amb aspectes productius, econòmics, tècnics, mediambientals, paisatgístics, sociolaborals i sobre qualitat de vida de l'explotació declarades per la persona titular, sobre les quals es fa una anàlisi de debilitats, amenaces, fortaleses i oportunitats (DAFO).
Descripció de la situació prevista de l'explotació agrària en el moment d'entrada en producció dels conreus i/o bestiar quan es tracta d'una explotació agrària existent, i quan es tracta de les propostes d'instal·lació de persones joves, és la situació prevista en el moment de finalització de compromisos, als 5 anys de la concessió de l'ajut.
Fixa els principals objectius de l'explotació relacionats amb les accions previstes, incorpora la seva planificació temporal i projecta les dades de la diagnosi prèvia en un moment futur quan les inversions reflecteixen una millora en l'explotació o aquesta entra en un funcionament òptim o quan finalitzen els compromisos, en funció dels requeriments de l'ajut.
Titulars d'explotació agrària que compleixen amb les condicions establertes en el capítol I del títol II del Reial decret 1075/2014 i les seves posteriors modificacions.
La persona que en el moment de presentar la sol licitud de l'ajut a la primera instal·lació de joves agricultors i agricultores no té més de 40 anys, té la capacitació i les competències professionals adients i s'estableix en una explotació agrària per primera vegada com a titular d'aquella explotació, de forma individual o com a cotitular o com a soci d'una persona jurídica.
La realitzada en la seva totalitat per un mínim de dues persones que compleixen els requisits de beneficiari i d'inversió elegible per l'ajut que es sol·licita.
No es considera inversió col·lectiva la realitzada entre socis d'una mateixa entitat, amb l'entitat associativa de la qual n'és soci o entre empreses que formen part del mateix grup empresarial o tenen socis comuns.
La inversió es durà a terme en l'àmbit de l'explotació d'almenys un dels beneficiaris.
La persona física titular d'una explotació agrària que obtingui, almenys, el 50 per cent de la seva renda total d'activitats agràries o altres activitats complementàries, sempre que la part de renda procedent directament de l'activitat agrària no sigui inferior al 25 per cent de la seva renda total i el volum d'ocupació dedicada a activitats agràries o complementàries sigui igual o superior a la meitat d'una unitat de treball agrari.
El contracte global d'explotació (CGE) és la integració de diversos ajuts adreçats a les explotacions agràries, d'acord amb el que estableix la normativa comunitària en matèria de desenvolupament rural.